0095.xml
بھارتی باؤلر موہت شرما فٹنس مسائل کے باعث ویسٹ انڈیز کے خلاف بقیہ ون ڈے سیریز سے باہر،ایشانت شرما ٹیم میں طلب
دہلی ۔ 10 اکتوبر (اے پی پی) بھارتی کرکٹ ٹیم کے میڈیم فاسٹ باؤلر موہت شرما فٹنس مسائل کے باعث ویسٹ انڈیز کے خلاف ون ڈے سیریز کے بقیہ میچوں سے باہر ہو گئے، ان کی جگہ ایشانت شرما کو ٹیم میں طلب کر لیا گیا ہے۔ بھارت اور ویسٹ انڈیز کے درمیان دوسرا ون ڈے آج ہفتہ کو دہلی میں کھیلا جائے گا۔ کرکٹ کنٹرول بورڈ آف انڈیا (بی سی سی آئی) کی طرف سے جاری کردہ بیان کے مطابق موہت شرما پنڈلی کی انجری میں مبتلا ہو گئے ہیں، ڈاکٹروں نے طبی معائنے کے بعد انہیں مکمل آرام کا مشورہ دیا ہے جس کے باعث وہ کالی آندھی کے خلاف ون ڈے سیریز کے بقیہ میچوں میں ٹیم کا حصہ نہیں ہوں گے اسلئے ان کی جگہ ایشانت شرما کو ٹیم میں طلب کیا گیا ہے، ایشانت نے آخری بار رواں برس جنوری میں ٹیم کی نمائندگی کی تھی۔ انجری مسائل کے باعث ایشانت شرما بنگلہ دیش کے خلاف سیریز، ایشیا کپ اور انگلینڈ کے خلاف سیریز نہیں کھیل سکے تھے۔
APP
10.10.14
0095p.xml
ہوم ون ڈے سیریز :موہت آؤٹ ایشانت شرما کی بھارتی ٹیم میں شمولیت
نئی دہلی (اسپورٹس ڈیسک) ویسٹ انڈیز کیخلاف ہوم سیریز کے باقی میچز کیلیے انجرڈ موہت شرما کی جگہ فاسٹ بولر ایشانت شرما کو بھارتی اسکواڈ کا حصہ بنا لیا، موہت پنڈلی میں تکلیف کے سبب مقابلوں میں شرکت کے قابل نہیں رہے تھے ،ایشانت شرما کو اس قبل بنگلہ دیش کے ٹور ،ایشیا کپ اور دورۂ انگلینڈ میں ون ڈے کھیلنے کا موقع نہیں دیا گیا تھا ، انھوں نے اس سے پہلے آخری ون ڈے انٹرنیشنل جنوری میں نیوزی لینڈ کیخلاف کھیلا تھا ،گذشتہ12 ماہ میں ایشانت کی پرفارمنس واجبی سی رہی ہے ، جہاں پر انھوں نے7 ون ڈے میچز میں محض8 وکٹیں ہی لی ہیں۔
express
11.10.14